Franciszek Macharski

Franciszek Macharski (20. toukokuuta 1927 Krakova – 2. elokuuta 2016) oli puolalainen katolinen pappi. Hän toimi Krakovan arkkipiispana vuosina 1978–2005 ja oli kardinaalina vuodesta 1979.

Macharski oli vanhempiensa Leopoldin ja Zofian kolmesta lapsesta nuorin. Hän sai konfirmaationsa vuonna 1944 ja opiskeli teologiaa Jagellon yliopistossa. Hänet vihittiin papiksi 2. huhtikuuta 1950, ja hän jatkoi myöhemmin opintojaan Sveitsissä.

Macharski äänesti vuonna 2005 konklaavissa, jolla valittiin uusi paavi Benedictus XVI, mutta menetti äänestämisoikeutensa toukokuussa 2007 täytettyään 80 vuotta.

Lähteet

Puolalaiset kardinaalit
Katoliset arkkipiispat
Vuonna 1927 syntyneet
Vuonna 2016 kuolleet